สโมสรฟุตบอลพังงา

สโมสรฟุตบอลพังงา เป็นอดีตสโมสรฟุตบอลอาชีพในประเทศไทยโดยเป็นทีมจากจังหวัดพังงา 

 ประวัติสโมสร 
สโมสรฟุตบอลจังหวัดพังงา เจ้าของฉายา "เรือขุดมหากาฬ" ภายใต้การนำของประธานสโมสร ฉกาจ พัฒนกิจวิบูลย์ นายกองค์การบริหารส่วนจังหวัดพังงา ร่วมกับรวยชัย กิตติพรหมวงศ์ นายกสมาคมกีฬาจังหวัดพังงา ที่มีความประสงค์ส่งทีมเข้าร่วมแข่งขันเพื่อสร้างฟุตบอลอาชีพให้เกิดขึ้นกับจังหวัดพังงา และสร้างทีมฟุตบอลของพังงาให้กลับมายิ่งใหญ่อีกครั้งเหมือนสมัยที่เคยร่วมแข่งขันฟุตบอลโปรวินเชียลลีกในอดีต 

ซึ่งการสร้างทีมพังงาเข้าร่วมการแข่งขันฟุตบอลลีกภูมิภาค ดิวิชั่น 2 ครั้งนี้ก็ได้กลุ่มคนที่มีใจรักกีฬาฟุตบอลในจังหวัดได้แก่ นักการเมืองท้องถิ่นอย่าง สมบัติ จินดาพล เข้ามาเป็นผู้จัดการทีม, สมชาย ประเสริฐพรพงศ์, บัญญัติ อนันตมงคลกุล, บรรพต ตันติเพชราภรณ์ นั่งเก้าอี้กรรมการบริหารสโมสร และสุทธิพงศ์ โกยสกุล ประธานฝ่ายสิทธิประโยชน์สโมสร ซึ่งกลุ่มดังกล่าวเป็นผู้คลุกคลีในวงการฟุตบอลจังหวัดที่ผ่านมาโดยตลอด ได้มีการประสานพลัง ร่วมมือร่วมใจกันทำงาน โดยมีพันธกิจคือสร้างสโมสรฟุตบอลอาชีพให้เกิดขึ้นในจังหวัดแบบเป็นระบบ และสร้างโรงเรียนกีฬาให้กับชาวจังหวัดพังงาให้ได้

ในปี พ.ศ. 2555 เมื่อวันที่ 12 กุมภาพันธ์ สโมสรฟุตบอลจังหวัดพังงาได้ทำการเปิดตัวผู้จัดการทีมคนใหม่วิชัช ไตรรัตน์ และในวันที่ 9 เมษายน โค้ชนิวัฒน์ นุ้ยสง่า ได้ตัดสินใจลาออกจากการเป็นโค้ชของสโมสร พังงาเอฟซี และในวันที่ 10 เมษายน บอร์ดบริหารได้ทำการแต่งตั้งวิฑูรย์ กิจมงคลศักดิ์เป็นโค้ชคนใหม่ของสโมสรพังงาเอฟซี 

ในปี พ.ศ. 2557 เมื่อวันที่ 11 มกราคม สโมสรฟุตบอลจังหวัดพังงาได้แถลงข่าว ณ ห้องประชุมที่ทำการสภาองค์การบริหารส่วนจังหวัดพังงา ทำการเปิดตัวทีมบริหารชุดใหม่ของสโมสรพังงา เอฟซี ภายใต้การนำของประธานสโมสร รวยชัย กิตติพรหมวงศ์ ผู้จัดการทีม ธงชัย ทองเชื่อม และโค้ช นิวัฒน์ นุ้ยสง่า ได้กลับมาเป็นโค้ชของสโมสรพังงาเอฟซี อีกครั้ง

ในปีพ.ศ. 2558 เมื่อวันที่ 23 กุมภาพันธ์ สโมสรฟุตบอลจังหวัดพังงาได้ทำการประชุมปรับทีมบริหารชุดใหม่ของสโมสรพังงา เอฟซี โดยยังคงใช้ผู้บริหารชุดเดิม แต่ปรับเปลี่ยนตำแหน่ง ดังนี้
 ประธานสโมสร : รวยชัย กิตติพรหมวงศ์
 รองประธานสโมสร : ธงชัย ทองเชื่อม และบรรพต ตันติเพชราภรณ์ 
 ผู้จัดการทีม : พรนิมิตร คันเต็ง
 หัวหน้าผู้ฝึกสอน : นิวัฒน์ นุ้ยสง่า"เรือขุดมหากาฬ" พังงา เอฟซี งบ4ล.เป้าท็อปไฟฟ์พร้อมลุยด.2 

 สนามแข่งขัน 
สนามแข่งขันใช้สังเวียนของสนามกีฬากลางองค์การบริหารส่วนจังหวัดพังงา ซึ่งมีความจุสามารถรองรับแฟนบอลทั้งหมดได้กว่า 3,000 คน ซึ่งก็มีตัวแทนสมาคมฟุตบอลแห่งประเทศไทย ส่งเจ้าหน้าที่เดินทางมาตรวจสอบแล้วว่าผ่านสามารถใช้ทำการแข่งขันได้ และสำหรับสนามแห่งนี้เคยผ่านการจัดการแข่งขันกีฬาเยาวชนแห่งชาติมาแล้ว รวมถึงฟุตบอลชิงโล่พระราชทาน 14 จังหวัดภาคใต้

 สถิติต่าง ๆ ของสโมสร 
 ฤดูกาล  ลีก  อันดับ 2553  8 2554  5 2555  4 2556  4 2557  ลีกภูมิภาค ดิวิชัน 2 โซนภาคใต้  10 2558  ลีกภูมิภาค ดิวิชัน 2 โซนภาคใต้ 10

 อ้างอิง 

 แหล่งข้อมูลอื่น 
 เว็บไซต์สโมสรฟุตบอลจังหวัดพังงา 
 แฟนเพจอย่างเป็นทางการ Phangnga Football Club

พังงา
หมวดหมู่:สโมสรกีฬาที่ก่อตั้งในปี พ.ศ. 2553